สวัสดีค่ะพอดีมีเรื่องสอบถามค่ะปกติหนูมีประจำเดือนเดือนละ1ครั้งแต่เดือนนี้มา2ครั้งค่ะสาเหตุเกิดจากอะไรคะพอดีหนูเริ่มกินยาคุมแผงแรกเมื่อรอบเดือนเดือนที่แล้วเกี่ยวกันมั๊ยคะ แล้วพอหมดประจำเดือนครั้งที่2ได้1วันหนูมีเพศสัมพันธ์กับแฟนแบบนี้จะทำให้ท้องมั๊ยคะ ขอบค่ะ
สวัสดีค่ะ ประจำเดือนที่เป็นปกตินั้น ควรจะต้องมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากที่กล่าวมา ไม่แน่ใจว่าห่างกันกี่วัน เพราะถ้าเป็นเดือนเดียวกัน แต่เป็นต้นเดือน ท้ายเดือน ก็อาจจะเป็นรอบเดือนตามปกติได้เช่นกันค่ะและการใช้ยาคุมแบบแผงรายเดือน ถ้ากินยาต่อเนื่องจนหมดแผง โอกาสตั้งครรภ์มีได้น้อยมาก แต่หลังจากการหยุดใช้ยา ประจำเดือนมา ประจำเดือนหมด แล้วไปมีเพศสัมพันธ์หลังจากนั้นก็มีโอกาสตั้งครรภ์ได้ ยกเว้นว่าตอนมีเพศสัมพันธ์ก็คือเริ่มกินยาคุมไปแล้ว ถ้ากินจนหมดแผง โอกาสตั้งครรภ์ก็มีน้อย การมีเลือดออกผิดปกติทางช่องคลอดไม่ได้บ่งบอกว่าตั้งครรภ์หรือไม่ เพราะมีสาเหตุที่เกี่ยวข้องได้หลายอย่างแนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลบวก คือเป็นเลือดจากภาวะแทรกซ้อนของการตั้งครรภ์นั้น ควรจะรีบไปพบแพทย์